Hannibalbakken

Hannibalbakken er en nedlagt hoppbakke i Kongsberg i Buskerud. Bakken ligger på vestsiden av byen, like ved Hannibal gruve, som den er oppkalt etter. Gruva er i sin tur oppkalt etter Hannibal Sehested, Norges stattholder mellom 1642 og 1651. Hannibalbakken var hjemmebane for blant annet brødrene Sigmund, Birger og Asbjørn Ruud, og var senere arena for NM normalbakke (senior) i 1978 og 1984, samt junior-NM 1986.

Etter at de tidligere bakkene i Perseløkka og Storåsen var blitt i minste laget, fant Sigmund Ruud stedet der en større bakke kunne bygges, og han og andre unge hoppere fra Kongsberg bygde bakken på dugnad. Hannibalbakken ble tatt i bruk i 1926. Bakkerekorden før 2. verdenskrig var 67,5 meter, satt av Arnholdt Kongsgård.

Sent på 1950-tallet ble bakken nedlagt, men den ble satt i stand og tatt i bruk igjen i 1972. Etter NM-rennene ble bakken utvidet i 1987.Skisprungschanzen-Archiv: Kongsberg Den siste bakkerekorden, på 88,5 meter, ble satt av Pål Hansen, IL Stålkameratene  i det siste offisielle rennet 10. mars 1996.

I 2004 ble det bestemt at Hannibalbakken skulle rives.Laagendalsposten: Hannibalbakken skal rives (15. oktober 2004) Mangel på penger til å foreta rivingen gjorde imidlertid at bakken ennå sto i 2008Laagendalsposten: Gjengrodd stolthet (19. juli 2008), og bakken ble sikret og ryddet for busker og trær høsten 2008.Laagendalsposten: Skal rydde opp i Hannibalbakken (27. oktober 2008) I 2009 ble det bestemt at bakken med stillas, hopp og trapper likevel ikke skulle rives, men at den skal bevares som kulturminne. Kongsberg Skimuseum planla å sette opp ei informasjonstavle på sletta, og Kongsbergs to Rotaryklubber skal ta seg av rydding og vedlikehold av bakken.Laagendalsposten: Har berget Hannibalbakken (17. oktober 2009, besøkt 17. august 2011) Flomlysanlegget i hoppbakken ble revet og dommertårnet nedbrent i en brannøvelse i desember 2017. Selve hoppbakken skal fremdeles bevares.Laagendalsposten: Hannibal skal bestå (s. 13, 16. desember 2017)

IL Skrim på Kongsberg arrangerte for øvrig NM på ski sammen med Vadsø Skiklubb i 2006, men da ble hopprennene avholdt i Tveitanbakken i Heddal og i Holmenkollbakken.

Under K-Games i mars 2024 ble det igjen hoppet i bakken, med omtrent 4000 tilreisende tilskuere. I forbindelse med K-games-arrangementet ble bakken utbedret og satt i stand med blant annet nytt sikkerhetsvant i unnarennet.

NM, spesielt hopp
 Dato Vinner  Andre Tredje Type renn 1978 Per Bergerud Johan Sætre Ulf Jørgensen NM, normalbakke 1984 Per Bergerud Rolf Åge Berg Steinar Bråten NM, normalbakke

Kilder
Kongsberg kommune: Hannibalbakken

 Eksterne lenker 
 Idrettsanlegg.no: Hannibalbakken

Kategori:Tidligere hoppbakker i Norge
Kategori:Skianlegg i Buskerud
Kategori:Sport i Kongsberg
Kategori:Byggverk i Kongsberg
Kategori:Tidligere idrettsanlegg i Buskerud